Ο **Ασαμόα Τζιάν** (*Asamoah Gyan*, γεννήθηκε 22 Νοεμβρίου 1985) είναι Γκανέζος πρώην ποδοσφαιριστής, ο οποίος αγωνιζόταν ως επιθετικός. Ένας από τους κορυφαίους παίκτες της πατρίδας του, είναι κάτοχος του  ρεκόρ διεθνών τερμάτων της Εθνικής ομάδας της Γκάνας.

Καριέρα
-------

Ο Τζιάν ξεκίνησε την επαγγελματική του καριέρα το 2003 στο πρωτάθλημα Γκάνας με τη Λίμπερτι Προφέσιοναλς, σκοράροντας 10 γκολ σε 16 αγώνες και πήρε μεταγραφή στην ιταλική Ουντινέζε, στην οποία δεν κατάφερε να καθιερωθεί και δόθηκε για δύο χρονιές στη Μόντενα, με την οποία συμμετείχε σε 53 αγώνες σκοράροντας 15 φορές. Το 2008 μεταγράφει στη γαλλική Ρεν, στην οποία σε δύο σεζόν σκόραρε 14 φορές σε 42 αγώνες πρωταθλήματος. Το 2010 πήρε μεταγραφή για τη Σάντερλαντ και ήταν τότε η ακριβότερη μεταγραφή στην ιστορία του ομίλου και σκόραρε 10 φορές σε 34 αγώνες σε δύο σεζόν πρωταθλήματος.

Το 2011 δόθηκε δανεικός στην Αλ Αΐν των Ηνωμένων Αραβικών Εμιράτων, σκοράροντας 24 φορές σε 27 αγώνες, γεγονός που τον κατέταξε πρώτο σκόρερ του πρωταθλήματος, και την επόμενη χρονιά αποκτήθηκε μόνιμα από την Αλ-Αΐν και την επόμενη χρονιά σε 28 γκολ παρέμεινε πρώτος σκόρερ του πρωταθλήματος. Τη σεζόν 2013-14, ο Τζιάν σκόραρε 44 φορές σε 40 αγώνες για την Αλ-Αΐν. Κατέκτησε επίσης τρεις τίτλους πρωταθλήματος και ένα Κύπελλο με την ομάδα των Εμιράτων, σημειώνοντας 123 γκολ συνολικά σε ισάριθμους αγώνες. Το 2010 και το 2014 ψηφίστηκε ποδοσφαιριστής της χρονιάς στη Γκάνα. Ακολούθως μετεγράφει στη Σαγκάη ΣΙΠΓ, στην Κάισερισπορ και στην Νορθ Ιστ Γιουνάιντ.

Έκανε το ντεμπούτο του με την εθνική ομάδα το 2003 και παρέμεινε βασικό στέλεχος και αρχηγός έως το 2019.
Ο Τζιάν είναι ο πρώτος σκόρερ όλων των εποχών για την εθνική ομάδα της Γκάνας με 51 γκολ. Συμμετείχε με τη Γκάνα στα  Παγκόσμια Κύπελλα του 2006, 2010 και 2014, σκοράροντας συνολικά 6 γκολ, τα περισσότερα από οποιοδήποτε Αφρικανό παίκτη σε παγκόσμιο κύπελλο. Εκπροσώπησε επίσης τη Γκάνα στους Ολυμπιακούς Αγώνες του 2004 και σε οκτώ Κύπελλα Αφρικής, φτάνοντας μέχρι τον τελικό το 2010 και το 2015.

Τίτλοι και διακρίσεις
---------------------

**Αλ Αΐν**

* Πρωτάθλημα ΗΑΕ (3): 2011–12, 2012–13, 2014–15
* Κύπελλο Προέδρου ΗΑΕ : 2013–14
* Σούπερ Κύπελλο ΗΑΕ : 2012

**Ατομικές διακρίσεις**

* CAF ομάδα της χρονιάς (3): 2010, 2013, 2014
* Πρώτος σκόρερ πρωταθλήματος ΗΑΕ (3): 2011–12, 2012–13, 2013–14
* Πρώτος σκόρερ Τσάμπιονς Λιγκ Ασίας : 2014
* Ποδοσφαιριστής της Χρονιάς της Γκάνας (2) : 2010, 2014

Δείτε επίσης
------------

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «Where does Ronaldo rank against Africa's all-time top scorers?». Ανακτήθηκε στις 8 Φεβρουαρίου 2022.
2. ↑  «The 10 Greatest Ghanaian Footballers of All Time». Ανακτήθηκε στις 12 Ιουνίου 2022.
3. 1 2  «Asamoah Gyan (Player)». Ανακτήθηκε στις 28 Ιανουαρίου 2022.
4. ↑  «Asamoah Gyan». Ανακτήθηκε στις 28 Ιανουαρίου 2022.
5. ↑  «5 stats that show Asamoah Gyan is Ghana's greatest ever striker». Ανακτήθηκε στις 28 Ιανουαρίου 2022.
6. ↑  «Asamoah Gyan Wins SWAG Top Award». Ανακτήθηκε στις 28 Ιανουαρίου 2022.
7. ↑  «Kwasi Appiah wins top SWAG award». Ανακτήθηκε στις 28 Ιανουαρίου 2022.
8. ↑  «Asamoah Gyan : Biography». Ανακτήθηκε στις 28 Ιανουαρίου 2022.
9. ↑  «Asamoah Gyan retires over captaincy». *www.graphic.com.gh*. 20 Μαΐου 2019. Ανακτήθηκε στις 20 Μαΐου 2019.
10. ↑  «Ghana - Record International Players». Ανακτήθηκε στις 28 Ιανουαρίου 2022.
11. ↑  «International Goals: Players with 30 or More Goals». Ανακτήθηκε στις 28 Ιανουαρίου 2022.
12. ↑  «Asamoah Gyan - Century of International Appearances». Ανακτήθηκε στις 28 Ιανουαρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Asamoah Gyan στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3239166172272090800007
* LCCN: n2022230766
* GND: 1269117580

 |

 |